Nafarroako Parlamentuko Eledunen Batzarrak, 2020ko ekainaren 22an egindako bilkuran, ondoko adierazpena onetsi zuen:

“Nafarroako Parlamentuak:

1. Nafarroako Parlamentuak bat egiten du LGTBI+ kolektiboaren harrotasunaren Egunaren ospakizunarekin, zeina 2020ko ekainaren 28an
–igandea– eginen baita.

Sexu-askapenaren bandera –ortzadarraren bandera– jarriko du ikusteko moduko leku batean, nazioarteko ospakizun hori dela-eta, LGTB+ pertsonen berdintasun sozialari buruzko ekainaren 19ko 8/2017 Foru Legean ezartzen denez.

Uste du beharrezkoa dela Nafarroako Gobernuak osorik gara dezan LGTBI+ pertsonen berdintasun sozialari buruzko ekainaren 19ko 8/2017 Foru Legean ezarritakoa.

Aitortu egin nahi du LGTBI+ mugimenduaren konpromisoa, eta uste du mugimendu hori funtsezkoa izan dela LGTBI+ kolektiboaren giza eskubideak legez aitortzeari begira izandako aurrerabidean.

Parlamentuaren konpromisoa da lan egitea erakunde eredugarria izateko eskubide-berdintasunaren eta sexu-joera eta sexu- edo genero-identitatea direla-eta ez diskriminatzearen aldeko borrokan, eta hartara diskriminazio-egoera horiek borrokatzera bideratutako beharrezkoak diren ekintzak bultzatuko ditu; hartara, foru legea betetzen dela zorrotz begiratuko du.

Bere elkartasuna adierazi nahi die Nafarroan nahiz gure erkidegotik kanpo beren sexu-joera eta sexu- edo genero-identitatea direla-eta erasorik, mespretxurik edo diskriminaziorik pairatu duten pertsona guztiei; bereziki, errepresioa are heriotza-zigorra, jazarpena edo espetxeratzea pairatzeraino irits daitekeen herrialdeetan” (10-20/DEC-00048).

Iruñean, 2020ko ekainaren 22an

Lehendakaria: Unai Hualde Iglesias